ROZHODNUTIE KOMISIE
z 29. decembra 2004,
ktorým sa menia a dopĺňajú rozhodnutia 2003/746/ES a 2003/848/ES týkajúce sa prerozdelenia finančného príspevku Spoločenstva niektorým členským štátom na ich programy eradikácie a monitorovania prenosných spongiformných encefalopatií v roku 2004
(oznámené pod číslom dokumentu K(2004) 5396)
(2004/922/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 24 ods. 5 a 6,
keďže:
(1)
Rozhodnutie Komisie 2003/746/ES zo 14. októbra 2003, týkajúce sa zoznamu programov eradikácie a monitorovania určitých prenosných spongiformných encefalopatií, ktoré majú v roku 2004 nárok na finančný príspevok od Európskeho spoločenstva (2), uvádza programy na monitorovanie prenosných spongiformných encefalopatií (TSE), ktoré členské štáty predložili Komisii a ktoré majú nárok na finančný príspevok od Európskeho spoločenstva v roku 2004. Toto rozhodnutie tiež stanovuje navrhovanú mieru a maximálnu výšku príspevku pre každý program.
(2)
Rozhodnutie Komisie 2003/848/ES z 28. novembra 2003 o schválení programov eradikácie a monitorovania prenosných spongiformných encefalopatií členských štátov a niektorých pristupujúcich štátov na rok 2004 a o stanovení výšky finančného príspevku Spoločenstva (3) schvaľuje programy uvedené v rozhodnutí 2003/746/ES a stanovuje maximálnu výšku finančného príspevku Spoločenstva.
(3)
Rozhodnutie 2003/848/ES ustanovuje, že členské štáty predložia každý mesiac Komisii správy o pokroku. Z analýz takýchto správ vyplýva, že niektoré členské štáty nevyužijú celý svoj príspevok na rok 2004, zatiaľ čo ďalšie štáty svoj pridelený príspevok prekročia.
(4)
Finančný príspevok Spoločenstva na niektoré z týchto programov sa preto musí upraviť. Je vhodné prerozdeliť finančné prostriedky z programov členských štátov, ktoré nečerpajú svoj plný príspevok, tým štátom, ktoré ho prekračujú. Prerozdelenie by sa malo zakladať na najnovších informáciách o výdavkoch, ktoré dotknutým členským štátom skutočne vznikli.
(5)
Rozhodnutia 2003/746/ES a 2003/848/ES by sa preto mali zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2003/746/ES sa mení a dopĺňa v súlade s prílohou k tomuto rozhodnutiu.
Článok 2
Rozhodnutie 2003/848/ES sa mení a dopĺňa takto:
1.
V článku 4 ods. 2 sa výraz „745 000 EUR“ nahrádza výrazom „383 000 EUR“.
2.
V článku 6 ods. 2 sa výraz „21 733 000 EUR“ nahrádza výrazom „24 735 000 EUR“.
3.
V článku 8 ods. 2 sa výraz „6 283 000 EUR“ nahrádza výrazom „6 401 000 EUR“.
4.
V článku 10 ods. 2 sa výraz „4 028 000 EUR“ nahrádza výrazom „4 346 000 EUR“.
5.
V článku 11 ods. 2 sa výraz „1 675 000 EUR“ nahrádza výrazom „1 789 000 EUR“.
6.
V článku 12 ods. 2 sa výraz „1 012 000 EUR“ nahrádza výrazom „1 177 000 EUR“.
7.
V článku 15 ods. 2 sa výraz „7 726 000 EUR“ nahrádza výrazom „4 269 000 EUR“.
8.
V článku 17 ods. 2 sa výraz „103 000 EUR“ nahrádza výrazom „159 000 EUR“.
9.
V článku 19 ods. 2 sa výraz „353 000 EUR“ nahrádza výrazom „399 000 EUR“.
10.
V článku 21 ods. 2 sa výraz „5 000 EUR“ nahrádza výrazom „1 000 EUR“.
11.
V článku 22 ods. 2 sa výraz „755 000 EUR“ nahrádza výrazom „927 000 EUR“.
12.
V článku 24 ods. 2 sa výraz „435 000 EUR“ nahrádza výrazom „573 000 EUR“.
13.
V článku 25 ods. 2 sa výraz „1 160 000 EUR“ nahrádza výrazom „3 014 000 EUR“.
14.
V článku 26 ods. 2 sa výraz „490 000 EUR“ nahrádza výrazom „1 006 000 EUR“.
15.
V článku 27 ods. 2 sa výraz „3 210 000 EUR“ nahrádza výrazom „671 000 EUR“.
16.
V článku 28 ods. 2 sa výraz „675 000 EUR“ nahrádza výrazom „704 000 EUR“.
17.
V článku 29 ods. 2 sa výraz „30 000 EUR“ nahrádza výrazom „5 000 EUR“.
18.
V článku 30 ods. 2 sa výraz „255 000 EUR“ nahrádza výrazom „275 000 EUR“.
19.
V článku 31 ods. 2 sa výraz „5 000 EUR“ nahrádza výrazom „3 000 EUR“.
20.
V článku 32 ods. 2 sa výraz „5 000 EUR“ nahrádza výrazom „34 000 EUR“.
21.
V článku 33 ods. 2 sa výraz „7 460 000 EUR“ nahrádza výrazom „6 652 000 EUR“.
22.
V článku 34 ods. 2 sa výraz „740 000 EUR“ nahrádza výrazom „1 360 000 EUR“.
Článok 3
Toto rozhodnutie je určené členským štátom.
V Bruseli 29. decembra 2004